CELEX: 52003PC0472
Language: da
Date: 2003-08-01
Title: Forslag til Rådets forordning om ændring af forordning nr. 79/65/EØF om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab

Avis juridique important

|

52003PC0472

Forslag til Rådets forordning om ændring af forordning nr. 79/65/EØF om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab  /* KOM/2003/0472 endelig udg. - CNS 2003/0182 */  

Forslag til RÅDETS FORORDNING om ændring af forordning nr. 79/65/EØF om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab(forelagt af Kommissionen)BEGRUNDELSEObservationsfeltet for Rådets forordning nr. 79/65/EØF om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i det europæiske økonomiske fællesskab er inddelt i områder. Ifølge artikel 2, litra d), forstås ved et "område" ved anvendelsen af forordningen en medlemsstats område eller en del af et sådant område, som er afgrænset med udvælgelse af regnskabsførende bedrifter for øje. Der findes en fortegnelse over områderne i bilaget til forordningen.Hvis der er behov for at justere listen over områder for bedre at afspejle de forskellige forhold i landbruget i medlemsstaterne, skal Rådets forordning ændres. Da sådanne justeringer bør anses for en del af den normale forvaltning af informationsnettet, skulle det være muligt at tilpasse listen over områder efter proceduren i artikel 19 i forordning nr. 79/65/EØF.I artikel 22 i forordning nr. 79/65/EØF er det fastsat, at midlerne til dækning af de særlige omkostninger i forbindelse med informationsnettet , der følger af de fikserede godtgørelser til regnskabskontorerne for varetagelsen af de i artiklerne 9 og 14 omhandlede forpligtelser, opføres på Fællesskabets budget i den afdeling , der vedrører Kommissionen.Det informationsnet, der blev oprettet ved forordning nr. 79/65/EØF, giver Kommissionen objektive og relevante oplysninger om den fælles landbrugspolitik. Informationsnettet er derfor et nyttigt instrument, der sætter Fællesskabet i stand til at udvikle den fælles landbrugspolitik, og det er derfor til fordel både for medlemsstaterne og Fællesskabet. Finansieringen af de datasystemer, som informationsnettet beror på, såvel som af undersøgelser og udvikling af informationsnettets andre aspekter kræver et passende retsgrundlag. Disse aktioner har indtil nu været dækket ind i budgetkommentaren til budgetkonto B2-5120, som Informationsnettet for Landøkonomisk Bogføring finansieres over. Formålet er at inkludere disse aktioner i forordning nr. 79/65/EØF for at skabe et passende retsgrundlag for finansieringen af dem.2003/0182 (CNS)Forslag til RÅDETS FORORDNING om ændring af forordning nr. 79/65/EØF om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske FællesskabRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 37, stk. 2, tredje afsnit,under henvisning til forslag fra Kommissionen [1],[1]  EUT C ... af ..., s. ...under henvisning til udtalelse fra Europa-Parlamentet [2],[2]  EUT C ... af ..., s. ...under henvisning til udtalelse fra Det Europæiske Økonomiske og Sociale Udvalg [3],[3]  EUT C ... af ..., s. ...under henvisning til udtalelse fra Regionsudvalget [4], og[4]  EUT C ... af ..., s. ...ud fra følgende betragtninger:(1) Det informationsnet, der blev oprettet ved Rådets forordning nr. 79/65/EØF [5], giver Kommissionen objektive og relevante oplysninger om den fælles landbrugspolitik.[5]  EFT 109 af 23.6.1965, s. 1859/65. Forordningen er senest ændret ved forordning (EF) nr. 1256/96 (EFT L 174 af 2.7.1997, s. 7).(2) For forvaltningens skyld er det praktisk at bemyndige Kommissionen til at ændre den liste over medlemsstaternes områder, der er fastsat i bilaget til forordning nr. 79/65/EØF, på anmodning fra en medlemsstat.(3) Informationsnettet er et nyttigt instrument, der sætter Fællesskabet i stand til at udvikle den fælles landbrugspolitik, og det er derfor til fordel både for medlemsstaterne og Fællesskabet. Det er derfor hensigtsmæssigt, at omkostningerne ved de datasystemer, som informationsnettet beror på, såvel som undersøgelserne af og udviklingen af informationsnettets andre aspekter finansieres af Fællesskabet.(4) Forordning nr. 79/65/EØF bør derfor ændres i overensstemmelse hermed -UDSTEDT FØLGENDE FORORDNING:Artikel 1I forordning nr. 79/65/EØF foretages følgende ændringer:1. I kapitel I indsættes som artikel 2a:"Artikel 2aPå anmodning fra en medlemsstat ændres listen over områder efter proceduren i artikel 19, hvis anmodningen vedrører medlemsstatens områder."2. Artikel 22, stk. 1, affattes således:"1. De bevillinger, der skal opføres på Den Europæiske Unions almindelige budget i den afdeling, der vedrører Kommissionen, dækkera) de omkostninger ved informationsnettet, der går til betaling af godtgørelser til regnskabskontorerne for varetagelsen af de i artikel 9 og 14 omhandlede forpligtelserb) alle omkostninger ved de datasystemer, som Kommissionen kører med henblik på modtagelse, kontrol, behandling og analyse af medlemsstaternes regnskabsdata.De i litra b) omhandlede omkostninger inkluderer eventuelt omkostninger ved formidling af resultaterne af disse operationer såvel som omkostningerne ved undersøgelser og udvikling af andre aspekter ved informationsnettet."Artikel 2Denne forordning træder i kraft på syvendedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormandFINANSIERINGSOVERSIGT TIL FORSLAGETPolitikområde: Landbrug - Andre landbrugsaktionerAktivitet: Strategi og koordinering for GD for LandbrugTitel: Informationsnettet for landøkonomisk bogføring (INLB)1. BUDGETPOST (nummer og betegnelse)B2-5120 Informationsnettet for landøkonomisk bogføring (INLB)2. SAMLEDE TAL2.1 Samlet rammebevilling (del B): 4,7 mio. EUR som forpligtelsesbevilling2.2 Gennemførelsesperiode:2003-20062.3 Samlet flerårigt skøn over udgifterne:a) Forfaldsplan for forpligtelses-/betalingsbevillinger (finansieringstilskud) (jf. punkt 6.1.1)Mio. EUR (3 decimaler)&gt;TABELPOSITION&gt;b) Samlede finansielle virkninger af personaleforbrugetIngen virkninger2.4 Forenelighed med den finansielle programmering og de finansielle overslagX Forslaget er foreneligt med den nuværende finansielle programmering.3. BUDGETSPECIFIKATIONER&gt;TABELPOSITION&gt;4. RETSGRUNDLAGEF-traktatens artikel 37, stk. 2, tredje afsnit5. BESKRIVELSE OG BEGRUNDELSE5.1 Behov for EF-foranstaltninger5.1.1 MålHovedformålet med de basisoplysninger i Informationsnettet for Landøkonomisk Bogføring (INLB), der indsamles ved årlige undersøgelser, der er baseret på et udsnit af landbrugsbedrifter i hver medlemsstat, er at:* stille detaljerede oplysninger om landbrugsbedrifternes økonomiske situation i alle Den Europæiske Unions medlemsstater og regioner til rådighed for Kommissionens tjenestegrene i almindelighed og administratorerne af den fælles landbrugspolitik (herunder udvikling af landdistrikterne) i særdeleshed;* kunne besvare alle forespørgsler om kvantitative og specifikke oplysninger om:- evalueringen af den nuværende landbrugspolitiks virkning for landmændenes økonomiske adfærd og landbrugsindkomsten samt- simulering af den forventede virkning af de forskellige alternativer til reform af den fælles landbrugspolitik.Men for at sikre en database, der står til rådighed for alle medlemsstater og Den Europæiske Union, og som leverer sammenlignelige oplysninger, skal Kommissionens tjenestegrene selv råde over alle elementer og midler, der gør det muligt præcist og hurtigt at besvare målrettede forespørgsler om bedrifternes økonomiske situation. Med henblik herpå er det nødvendigt at udvikle datasystemerne, herunder datasystemerne vedrørende undersøgelser af de systemer, som Kommissionen benytter til at modtage medlemsstaternes regnskabsdata, kontrollere dem, behandle og analysere dem, herunder eventuelt formidling af resultaterne af disse aktiviteter samt af undersøgelserne og udviklingen af andre aspekter ved informationsnettet som omhandlet i artikel 1, stk. 1.5.2 Indsatsområder og nærmere bestemmelser for støttenDet informationsnet, der blev oprettet ved forordning nr. 79/65/EØF, giver Kommissionen objektive og relevante oplysninger om den fælles landbrugspolitik. Informationsnettet er derfor et nyttigt instrument, der sætter Fællesskabet i stand til at udvikle den fælles landbrugspolitik, og det er derfor til fordel både for medlemsstaterne og Fællesskabet. Finansieringen af de datasystemer, som informationsnettet beror på, såvel som af undersøgelserne og udviklingen af informationsnettets andre aspekter kræver et passende retsgrundlag, for at EF-finansiering kan komme i betragtning.5.3 GennemførelsesmetoderKommissionens direkte forvaltning.6. FINANSIELLE VIRKNINGER6.1 Samlede finansielle virkninger for del B (hele programperioden)6.1.1 FinansieringsstøtteForpligtelsesbevillinger i mio. EUR (3 decimaler)&gt;TABELPOSITION&gt;7. VIRKNINGER FOR PERSONALERESSOURCER OG ADMINISTRATIONSUDGIFTERIngen8. OVERVÅGNING OG VURDERING8.1 ResultatopfølgningssystemBetingelsen for, at aktionen gennemføres, er, at de pågældende tjenestegrene i GD AGRI foretager forudgående og efterfølgende kontrol.Afdeling G3 i GD AGRI fører tilsyn med overholdelse af målene for aktionen under hele aktionens gennemførelse.9. FORHOLDSREGLER MOD SVIGDa aktionen er bestemt for Kommissionen, fører denne selv direkte kontrol med aktionen.